Jawillt’awix sarañatak jist’arasiwa
Sapa kutiw Internetamp machaq uñstir apnaqäwinakampix jiljatawayi, uraqpachax jisk’aptaskiwa; sarawisaru, jakawisaru, redes satanakar conectatatänwa, jumanakaru, aka turkakiptawirux chikanchasipxtawa. Natives digitales ukana, maynix maynitaki machaq uñstir apnaqäwinakatx jakäwitak askiwa, jumanakx walja jakawinakarux jan walt’ayasipktawa, jani suma yatisa.
Centro de Internetampitak Jaqinakampitak [en] Hivosampin Rising Voicesampin yanapt’atawa, machaq uñstir apanaqañ apnaqir waynanakar jawilltaski, Latinoamérica ukatx Caribe ukch'pachataki, Globalvoices uksat aruskipañataki. Uka yatichawix kimsuruniwa «From Face to interface» sat sutinchatawa. Interfaz uñkatasi, chiqancht’atäniwa, waynanakax kunjams machaq plataformanak apnaqapxi, ukjamarak yatiyäwinak taypsa, digital tuqina. Machaq uñstir yanak ist’ayasiñatak apnaqapxi, amuyunakap uñt’ayañataki, machaq amuyunak utt’ayañataki, jumanaktw yatiñ munapxata. Nayra yatxatawinakamaspawa tiliphunu movil, GPS o PDA apnaqapkt ukanakaxa.
Jawillt'apxsmawa, amuyunakam uñt'ayañataki, mayni jil kullakan aruskipt'äwiparu. Yatxatäwix Latinoamérica, Caribe ukch'apachataki jawillt'atawa, aka «Digital Natives with a Cause?» [¿Nativos digitales con una causa?] sat sutinchatan yatxatañ munirinakapxañamawa. «From Face to Interface» ukax yatxatañ uksa amtawxatarakiwa, ingles arut panka qilqañ amtäwimpi, Nativos Digitales del Hemisferio Sur ukan ch'amancht'ata. Maysatxa, aka yatxatäwix Red de Conocimiento sat utt'ayañ amtaniwa, yaqha chikanchasirinakan yanapt'ata Taipei ukatx Johannesburgo ukanakat sipansa. Aka yatxatäwix India, Países Bajos sat uñt'atak ukankirinakaruw chikanchasiyani, ukapachparakiw kawkhanti español arux jan nayrïr aru uñt'atak uka markatx chikanchasipxäni. Maysatx Ingles aru yatiñax askiwa. Arsüwix uka yatxatäwinx Ingles arutkamakiniwa, ukampirus uka yatxatawin wakichäwinakapanx español arur jaqukipäwix utjarakiniwa.
Los participantes pueden inscribirse llenando el formulario de solicitud en línea [en], hasta el 4 Enero de 2011 .
Chijllat jil kullakanakax 8 uru Chinuqa (Enero) phaxsit 2011nin yatiyatajani. Chhijllt'at jil kullakanakatakix qurpachasiñ utatakisa, pasajisa churatäniwa. Juk'amp yatxatañatakix aka pajinan uñjt'apxam Wasitamp Jiskt'aña (FAQ) [en]. Kuna jiskt'añatakix aka digitalnatives@cis-india.org paginar qilqt'apxama.
Urunaka: 8-10 urukama Anata phaxsina 2011ni marana
Lugar: Santiago, Chile
ayr_Latn ayr_Latn ayr_Latn ayr_Latn spa_Latn ayr_Latn ayr_Latn glg_Latn